Núm.

119
 17 de novembre del 2021
 11/44
 5.

Quan la persona interessada presenta la sol·licitud per mitjans electrònics, la informació s’ha de facilitar 
per aquests mateixos mitjans sempre que sigui possible.

La informació que s’ha de facilitar a les persones 
interessades s’ha de transmetre de manera fàcilment visible, intel·ligible i clarament llegible.

6.

La informació facilitada a l’empara dels articles 16 i 17, així com qualsevol comunicació relativa al trac-
tament, en correspondència als drets de la persona interessada, ha de ser gratuïta.

Si les sol·licituds són 
manifestament infundades o excessives, especialment a causa del seu caràcter repetitiu, el responsable 
del tractament pot cobrar un cànon raonable, d’acord amb els costos administratius que s’han afrontat per 
facilitar la informació o la comunicació, o per dur a terme l’actuació sol·licitada, o negar-se motivadament 
a actuar respecte de la sol·licitud.
Es pot considerar repetitiu l’exercici del dret d’accés si es practica més 
d’una vegada durant el termini de sis mesos, tret que existeixi una causa legítima per a exercir-lo.

El responsable del tractament ha de demostrar el caràcter manifestament infundat o excessiu de la sol·licitud.

7.

Sense perjudici dels tractaments que no requereixen identificació, quan el responsable del tractament 
tingui dubtes raonables sobre la identitat de la persona física que presenta la sol·licitud d’exercici dels drets, 
podrà sol·licitar la informació addicional necessària per a confirmar la identitat d’aquesta persona interessada.

8.

La informació que s’ha de facilitar a les persones interessades en virtut dels articles 16 i 17 es pot trans-
metre en combinació amb icones normalitzades, que permetin proporcionar de manera fàcilment visible, 
intel·ligible i clarament llegible una visió adequada de conjunt del tractament previst.

Les icones que es 
presenten en format electrònic s’han de poder llegir mecànicament.

9.
9.

L’encarregat del tractament pot tramitar, pel compte del responsable, les sol·licituds d’exercici dels seus 
drets que formulin les persones interessades si així ho estableix el contracte o l’acte jurídic que els vincula.

10.

La prova del compliment del deure de respondre a la sol·licitud d’exercici dels drets que formula la 
persona interessada recau sobre el responsable del tractament.

11.

Quan les normes aplicables a determinats tractaments estableixen un règim especial que afecta l’exercici 
dels drets de la persona interessada, cal atenir-se al que disposen aquestes normes.

Article 16.

Informació que s’ha de facilitar quan les dades personals s’obtenen de la persona interessada
1.

Quan les dades personals que fan referència a la persona interessada s’obtenen d’aquesta, en el moment 
de recollir-les el responsable del tractament li ha de facilitar la informació següent:
 a) La identitat i les dades de contacte del responsable i, si escau, del seu representant.
b) Les dades de contacte del delegat de protecció de dades, si escau.

c) Les finalitats del tractament a què es destinen les dades personals i de la base jurídica del tractament.

d) Els interessos legítims del responsable o d’un tercer si el tractament és necessari per a satisfer interes-
sos legítims perseguits pel responsable del tractament o per un tercer, sempre que no hi prevalguin els 
interessos o els drets i les llibertats fonamentals de la persona interessada que requereixen la protecció 
de les seves dades personals, especialment si la persona interessada és un menor d’edat.

e) Els destinataris o les categories dels destinataris de les dades personals, si escau.
f) Si escau, la intenció del responsable d’efectuar una transferència internacional de les dades personals 
recollides, i si hi ha o no una decisió d’adequació segons l’article 43, o, en el cas de les transferències es-
mentades a l’article 44 o a l’article 45, apartat 2, referència a les garanties adequades o apropiades i als 
mitjans per obtenir-ne una còpia, o al fet que s’hagin prestat.

2.

A més de la informació esmentada a l’apartat 1, en el moment d’obtenir les dades personals el respon-
sable del tractament ha de facilitar a la persona interessada la informació següent, necessària per garantir 
un tractament de dades lleial i transparent:
 a) El termini durant el qual es conservaran les dades personals; i, si això no és possible, els criteris utilit-
zats per a determinar aquest termini.

l
a
r
e
n
e
G
l
l
e
s
n
o
C